Burada təhsil hüququ ilə bağlı məsələlərə toxunuldu. Mən düşünürəm ki, orta məktəblərdəki vəziyyət burada da müəyyən mənada öz əksini tapıbdır. Xeyli dərəcədə acınacaqlı olan durumlar var, bunu inkar etmək mümkün deyil. Biz bəzən fərdi təhlükəsizliyi qoruyaraq ümummilli təhlükəsizliyə zərbə vurmuş oluruq. Onlarca məktəbin acı-nacaqlı durumu, oradakı problemlər, baş verən özbaşı-nalıqlar, rüşvət halları bu sənədlərdə ümumi sözlərlə yox, konkret formada ifadəsini tapa bilər. Necə ki, cəmiyyətdə də bu, dəfələrlə deyilib. Müxtəlif yerlərdə sınaq imtahanları adı altında yığılan vəsaitlərdən tutmuş daha başqa problemlərlə hər birimiz qarşılaşırıq. Amma bu niyə məruzədə özünü göstərməsin? Bu, bütövlükdə təhsilin vəziyyətinə qiymət vermək deyil ki.